title: 2002/1003/EZ: Odluka Komisije od 18. prosinca 2002. o utvrđivanju minimalnih zahtjeva za istraživanje genotipova bjelančevina priona pasmina ovaca (priopćena pod brojem dokumenta C(2002) 5102)  Tekst značajan za EGP

text:
               03/Sv. 42

               HR

               Službeni list Europske unije

               146

         32002D1003

               L 349/105

               SLUŽBENI LIST EUROPSKE UNIJE

         ODLUKA KOMISIJE
   od 18. prosinca 2002.
   o utvrđivanju minimalnih zahtjeva za istraživanje genotipova bjelančevina priona pasmina ovaca
   (priopćena pod brojem dokumenta C(2002) 5102)
   (Tekst značajan za EGP)
   (2002/1003/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), kako je zadnje izmijenjena Uredbom Komisije (EZ) br. 1494/2002 (2), a posebno njezin članak 23.,
   budući da:

               (1)

               Grebež predstavlja značajan problem zdravlja životinja među populacijama ovaca i koza u Zajednici.

               (2)

               Ne postoji potvrđena rutinska dijagnostička metoda za razlikovanje između goveđe spongiformne encefalopatije (BSE) i zaraze grebežom ovaca i koza. Za BSE zarazu nije dokazano da postoji u ovaca i koza pod prirodnim uvjetima. Međutim, postoje neke nejasnoće oko toga može li BSE zaraziti populacije ovaca i koza i nadalje biti prisutan u toj populaciji. Prema tome zaraze transmisivnim spongiformnim encefalopatijama (TSE) ovaca i koza predstavljaju potencijalni rizik za javno zdravlje.

               (3)

               Istraživanja su pokazala da određeni genotipovi bjelančevina priona u ovaca pružaju otpornost na grebež. Dosadašnji dokazi ukazuju na to da slična genski određena otpornost na BSE postoji u ovaca kada ih se oralno zarazi BSE zarazom pod pokusnim uvjetima.

               (4)

               U mišljenju Znanstvenog nadzornog odbora (SSC) od 4. i 5. travnja 2002. o sigurnom podrijetlu materijala malih preživača utvrđuju se smjernice za glavne točke uzgojnog programa za TSE otpornost u ovaca. Jedan zahtjev je usklađivanje učestalosti ARR/ARR ovaca za svaku važnu pasminu. Primjereno je provesti istraživanje pasmina ovaca u državama članicama kako bi se dobila ta informacija.

               (5)

               Komisija će Vijeću i Parlamentu predložiti izmjenu Uredbe (EZ) br. 999/2001 radi osiguravanja zakonskog temelja u toj Uredbi za mjere koje su sadržane u ovoj Odluci. U međuvremenu, primjereno je usvojiti ovu Odluku kao prijelaznu mjeru.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Definicije
   Za potrebe primjene ove Odluke primjenjuju se definicije određene u Prilogu I.
   Članak 2.
   Istraživanje genotipova bjelančevina priona pasmina ovaca
   Do 1. srpnja 2003. svaka država članica mora dovršiti istraživanje genotipa bjelančevina priona za svaku od svojih pasmina ovaca koje su na tom državnom području domaće ili na njemu čine značajnu populaciju.
   Istraživanje se provodi korištenjem parametara određenih u Prilogu II.
   Članak 3.
   Izvješća koja Komisiji moraju podnijeti države članice
   Države članice Komisiji dostavljaju izvješće o istraživanju kako je predviđeno u članku 2. do 1. listopada 2003.
   Članak 4.
   Sažetak izvješća Komisije državama članicama
   Komisija državama članicama dostavlja sažetak izvješća koja zaprimi na temelju članka 3., unutar tri mjeseca od roka za zaprimanje izvješća.
   Članak 5.
   Adresati
   Ova je Odluka upućena državama članicama.

      Sastavljeno u Bruxellesu 18. prosinca 2002.

            Za Komisiju

         David BYRNE

            Član Komisije

      (1)  SL L 147, 31.5.2001., str. 1.

      (2)  SL L 225, 22.8.2002., str. 3.

      PRILOG I.
      Definicije
      1.   Aleli se određuju uputom na aminokiseline kodirane kodonima 136, 154 i 171 gena bjelančevine priona.
      Svaki alel obilježen je troslovnom oznakom kako je izloženo u sljedećoj tablici:

                  Alel

                  Aminokiselina kodirana na položaju 136

                  Aminokiselina kodirana na položaju 154

                  Aminokiselina kodirana na položaju 171

                  ARR

                  Alanin

                  Arginin

                  Arginin

                  AHQ

                  Alanin

                  Histidin

                  Glutamin

                  ARH

                  Alanin

                  Arginin

                  Histidin

                  ARQ

                  Alanin

                  Arginin

                  Glutamin

                  VRQ

                  Valin

                  Arginin

                  Glutamin

            2.   Genotip se definira kombinacijom dva alela. U slučaju kada nije moguće razlikovati između ARQ i ARH alela, moguće je koristiti zajednički pojam za opis ta dva alela.
      3.   Stado visoke genske kakvoće definira se kao:

                  (a)

                  stado čistokrvne ovce za rasplod kako je određeno u Direktivi Vijeća 89/361/EEZ o uzgojno valjanim ovcama i kozama čistih pasmina; ili

                  (b)

                  bilo koje drugo stado ovaca koje nadležno tijelo države članice priznaje kao stado visokog značenja u stavljanju na tržište ili uzgoju ovaca za rasplod i koje nadležno tijelo države članice želi uključiti u istraživanje,

            iste pasmine, držane na jednom gospodarstvu i/ili pod odgovornošću istog držatelja. Definicija uključuje ovnove koji se koriste za umjetno osjemenjivanje, no ne uključuje ovnove koji se drže isključivo radi parenja s komercijalnim ovcama.

      PRILOG II.
      Parametri za istraživanje genotipova bjelančevine priona ovaca iz stada visoke genske kakvoće

                  1.

                  Uzorkovanje se provodi na ovcama iz stada visoke genske kakvoće, kako je određeno Prilogom I.

                  2.

                  Iz svake se pasmine sakuplja barem 50 uzoraka.

                  3.

                  Uzorci se biraju tako da budu reprezentativni za čitavu pasminu u državi članici.

                  4.

                  Ako režim uzorkovanja opisan u točkama 2. i 3. ne otkrije nikakve životinje unutar pasmine koje nose alel ARR, pasmina se podvrgava pojačanom uzorkovanju.